16 Februarie – Koringberg
Teks: Hooglied 3:6-5:1
Een van die kenmerke van ons tyd is die soeke na liefde en betekenis onder mense. Almal wil liefde ervaar. Die hele wêreld smag na liefde en betekenis. Maar dit maak dit ook makliker om liefde vir God te misgis en daardeur weggevoer te word en jou hoop daarop te plaas. Jy is niemand totdat iemand jou lief het nie – dit is die boodskap van ons tyd.
In hierdie belangrike saak van die liefde laat God ons egter nie in die duister nie. Ons het ’n hele boek hieroor in die Bybel. Hooglied! Die probleem met Hooglied is natuurlik dat die uitdrukkings wat gebruik word gewortel is in Hebreeuse kultuur, ons verstaan dus dikwels nie die beeldspraak nie. En daarom maak ons grappies oor die boek of lag dit af of dit verveel ons. Maars in werklikheid wil Hooglied vir ons sê waaroor die lewe werklik gaan. Dit is die vonk wat die vuur aanwakker in enige iets wat jy in hierdie lewe sal doen. Dit is die Hooglied, die lied van liedere, die allermooiste lied. Want dit gryp aan, dit plaas die vinger op die diepste wese van ons bestaan en transendeer selfs op die ou end ons aardse bestaan tot die uiteindelike realiteit van die bruilof van die Lam. Hierdie is kragtige woorde. Wanneer ons ons lewe reduseer tot werk en geld is daar werklik niks om ons aan die gang te hou nie. Die lewe benodig skoonheid en liefde. Ons hoor vanoggend dit in Hooglied.
Terwyl ons huidige geslag en ons kinders teen wil en dank meegeneem word in die vaart van ’n kultuur wat op onstuitbare wyse egte liefde en trou en daarby saam die lewe self, met hartstog, sinlikheid en bandeloosheid vervang, moet ons soveel te meer die boodskap van Hooglied vandag hoor.
16 Februarie Plaaslike jeug
1 Mrt. Gemeente braai by kamp 10:30 (R60 per volwassene en R40 per kind toegang fooi. Betaalbaar vooraf by die kerkkantoor of pastorie)
aansterk ná operasies of behandeling: Willem Pretorius, Christo Engelbrecht.
Verjaarsdae: Anene Theron 17 Feb.
Andrea Truter 20 Feb.
Trudie Vosser 21 Feb.
Dawie van der Merwe 22 Feb.
Biduur: Die week om Dinsdag 09:30 by Kasteel straat 69
Vraag: Watter nut bring hierdie heerlikheid van ons Hoof Christus vir ons?